প্রধান মন্ত্রীনা ব্রিন্দাবন্দা খুদোংচাবা মরাং কাইনা ফংদ্রবা অঙাংশিংদা চাকলেন বিল্লিয়ন ৩ পীজখ্রে

প্রধান মন্ত্রী শ্রী নরেন্দ্র মোদী ঙসি উত্তর প্রদেশকী ব্রিন্দাবনদা চৎখ্রে। মহাক্না ব্রিন্দাবন চন্দ্রোদয়া মন্দীরদা অক্ষয় পত্র ফাউন্দেসন্না চাকলেন বিল্লিয়ন ৩ পীজবগী খুদম ওইনবা প্লেক মায়খুম হাংদোকখি। প্রধান মন্ত্রীনা খুদোংচাবা মরাং কাইনা ফংদ্রবা স্কুলশিংগী অঙাংশিংদা চাক্লেন বিল্লিয়ন ৩ পীজখি। মহাক্না ইস্কোনগী অচার্য় শ্রীলা প্রভুপদকী বিগ্রহদাসু লৈ কত্তুনা ইকায় খুম্নখি। উত্তর প্রদেশকী রাজ্যপাল শ্রী রাম নায়ক, উত্তর প্রদেশকী মুখ্য মন্ত্রী শ্রী যোগী অদিত্যনাথ, অক্ষয় পত্র ফাউন্দেসনগী চেয়রমেন স্বামী মধু পন্দিৎ দাস অমসুং অতোপ্পা শক্নাইরবা মীওই কয়ানা থৌরম অদুদা শরুক য়াখি। থৌরম অদুদা ৱা ঙাংলদুনা প্রধান মন্ত্রীনা অক্ষয় পত্র ফাউন্দেসন্না হোৎনরিবশিং অদু থাগৎপা ফোংদোকখি অমসুং হায়খি অঙাং ১৫০০দা পীজদুনা হৌদোকখিবা খোংজং অসি ঙসিদি লৈবাক্কী মফম কয়াদা স্কুলগী অঙাং লাখ ১৭তা মিদ দে মিল পীজরে। মহাক্না মসি নোৎ তৌবদা নুংঙাইবা ফোংদোকখি মদুদি অতল বিহারি বাজপাইগী মতমদা অহানবা চাকলেন পীজখি অমদি বিল্লিয়ন অহুমশুবা চাক্লেন পীজনবগী খুদোংচাবা অদু মহাক্না ফংজরে। অফবা ন্যুত্রিসন অমসুং মশা মউ ফবা অঙাং অসি অনৌবা ভারতকী য়ুম্বীনি হায়না মহাক্না ফোংদোকখি। প্রধান মন্ত্রীনা হকশেলগী মওং মতৌ অহুম ফোংদোকখি-: ন্যুত্রিসন, ইম্ম্যুনাইজেসন অমসুং লু নানবদা মহাক্কী সরকারনা প্রায়োরিতী পীরি অমসুং নেস্নেল ন্যুত্রিসন মিসন, মিসন ইন্দ্রধনুশ অমদি স্বচ্ছ ভারত অভিয়ান অসি অচৌবা ইনিসিয়েতিবশিংনি। নেস্নেল ন্যুত্রিসন মিসন অসি মমা অমসুং মচা খুদিংমক্তা মতিক চাবা ন্যুত্রিসন ফংহন্নবা ৱারেপ অদু পাংথোক্নবা মমাং চহীদা হৌদোকখি। প্রধান মন্ত্রীনা মখা তাখি, “করিগুম্বা ঐখোয়না মমা খুদিংমকপু, অঙাং খুদিংমকপু ন্যুত্রিসন ফংহনবদা মায় পাক্লগদি, পুন্সি কয়া অমা কনবা ঙম্লগনি।” মিসন ইন্দ্রধনুশ প্রোগ্রামগী মতাংদা ঙাংলদুনা মহাক্না হায়খি মদুদি নেস্নেল প্রোগ্রামদা অহেনবা ভেক্সিন ৫ অমগা হাপচিল্লে। হৌজিক ফাওবদা অঙাং কোতি ৩ লাখ ৪০ অমসুং মীরোন্বী নুপী লাখ ৯০দা তিকা থাখ্রে। মকোক থোংবা মেদিকেল জর্নেল অমনা গ্লোবেল্লি প্রেক্তিস তৌরিবা ১২গী মনুংদা অমা ওইনা খল্লকপদা মিসন ইন্দ্রধনুশপু অপেনবা ফোংদোকখি। স্বচ্ছ ভারত অভিয়ান অমসুং সেনিতেসনগী মতাংদা মহাক্না ফোংদোকখি মদুদি ইন্তর্নেস্নেল রিপোর্ত অমনা নোৎ তৌরি মদুদি তোইলেৎ শিজিন্নবনা মীওই লাখ ৩গী পুন্সি কনবা ঙমহল্লি। মায়কৈ অসিদা স্বচ্ছ ভারত অভিয়ান অসি ইনিসিয়েতিব অমনি। প্রধান মন্ত্রী মাত্রু বন্দনা য়োজনা, উজ্জ্বলা য়োজনা, রাস্ত্রীয় গোকুল মিসন য়াওনা সরকারগী অতোপ্পা ইনিসিয়েতিবশিংসু শম্লপ্না পনখি। উজ্জ্বলা য়োজনাগী মখাদা মহাক্না হায়খি, উত্তর প্রদেশ খক্তদা সরকারনা লেম্না গ্যাস কনেক্সন কোতি ১ ফংহনখ্রে। শনবীশিংগী কঞ্জর্বেসন, প্রোতেক্সন অমসুং দিবেলপমেন্তকীদমক রাস্ত্রীয় কামধেনু আয়োগ লিংখৎলে। এনিমেল হজবেন্দরীদা এঙ্গেজ তৌরিবা মখোয়শিং অদুবু তেংবাংনবা সরকারনা হোৎনবা ওইনা কিসান ক্রিদিৎ কার্দকী মখাদা মখোয়দা লুপা লাখ ৩ ফাওবগী ক্রেদিৎ হেঙ্গৎহনখ্রে। লৌমীগী য়াইফনবা পান্দম থম্লিবা প্রধান মন্ত্রী কিসান য়োজনানা খ্বাইদগী য়াম্না উত্তর প্রদেশকী লৌমীশিংদা কানবা ফংহল্লগনি, রাজ্য অসিগী লৌমী অয়াম্বনা একর ৫দগী তানা লৌফমশিং লৈরি। অক্ষয় পত্র ফাউন্দেসন্না মিনিস্ত্রী ওফ হ্যুমেন রিসোর্স দিবেলপমেন্ত অমসুং রাজ্য সরকারশিংগা পুল্লগা অঙাং মিল্লিয়ন কয়াবু মিদ দে মিল প্রোগ্রামগী মখাদা অফবা, হাইজিনিক ওইবা অমসুং মচী ওইবা চিঞ্জাক পীজনবা থবক তৌরি। ফাউন্দেসন অসিনা রাজ্য ১২গী স্কুল ১৪,৭০২গী অঙাংশিংদা মিদ-দে মিল মিল্লিয়ন ১.৭৬ পীজখ্রে। ২০১৬তা অক্ষয় পত্রনা ভারতকী রাস্ত্রপতি প্রনব মুখর্জীনা শরুক য়াদুনা অপুনবা চাক্লেন বিল্লিয়ন ২গী নীংশিংনীংঙাই ওইবা থৌরম পাংথোকখি। প্রধান মন্ত্রী শ্রী নরেন্দ্র মোদীনা খুদোংচাবা মরাং কাইনা ফংদ্রবা স্কুলশিংগী অঙাংশিংদা চাক্লেন বিল্লিয়ন ৩ পীজবা অসি সমাজ অসিগী লাইরবা অমসুং শোত্থরবা কাংলুপ ফাওবা য়ৌশিন্নবা অতোপ্পা খোংথাং অমনি।